અમારી આગળના ભાગમાં વૃક્ષો અને ઝાંખરાંની વચ્ચે લાકડાનાં લાંબાં-લાંબાં સેંકડો પગથિયાં દેખાતાં હતાં. બે રસ્તાઓ વચ્ચે આ પગથિયાં પર થઈને ટૂંકા માર્ગે આવ-જા કરી શકાતી હતી. આવાં પગથિયાંની કુલ ત્રણ હારમાંની આ એક હાર હતી. પગથિયાં પર થઈને સ્ત્રી-પુરુષો ધીમે-ધીમે આવ-જા કરી રહ્યાં હતાં. ઘણાં પુરુષોએ ખભે લટકાવેલી કાવડમાં, અને સ્ત્રીઓએ પોતાના માથા પર ભારે વજનવાળો સામાન ઊંચક્યો હતો.